एबीवीपी की भूख हड़ताल खत्म
अखिलभारतीय विद्यार्थी परिषद की ओर से 28 फरवरी से जारी भूख हड़ताल शुक्रवार को समाप्त कर दी गई है। नगर सहमंत्री सचिन यादव ने बताया कि शुक्रवार को एबीवीपी के प्रदेश मंत्री संदीप क्षोत्रिय ने अनशन स्थल पर छात्रसभा को संबोधित किया। पूर्व प्रदेश सहमंत्री रजनीश जैमन ने बताया कि जिला संयोजक महेंद्र बोहरा के साथ हुई मारपीट का मामला शुक्रवार को किशनगढ़बास विधायक रामहेत सिंह यादव ने विधानसभा में उठाया और कार्रवाई की मांग की। इसके बाद एबीवीपी का प्रतिनिधिमंडल संदीप क्षोत्रिय के नेतृत्व में एसपी से मिला और आरोपियों की गिरफ्तारी की मांग की। एसपी ने घटनाक्रम की निष्पक्ष जांच के लिए आश्वस्त किया। उन्होंने कहा कि आरोपियों को गिरफ्तार कर लिया गया है। इसके बाद अनशन को समाप्त कर दिया गया। इस दौरान प्रदेश सहमंत्री काजल भारद्वाज, विभाग संयोजक उपेंद्र रावल, लता भोजवानी, अमित, शीतल सहित कई कार्यकर्ता मौजूद रहे।
अलवर. नंगली चौराहे पर अनशनकारी का चेकअप करते डाॅक्टर।
hin_Deva hin_Deva awa_Deva